วันจันทร์เป็นวันที่ร้านต่างๆ จะหยุดกันเยอะ วนหาอะไรทานปรากฏร้านปิดกันหมด เจอร้านนี้เปิดชื่อร้านข้าวต้มอะเมซิ่ง ชื่อสะดุดเลย แถมมีป้ายเปิปพิสดารน่าจะต้องลองดูหน่อย คนนั่งทานเยอะเหมือนกัน

สั่งคะน้าปลาเค็ม ทางร้านบอกคะน้าหมด งั้นเอาผัดผักบุ้งก็ได้ ราคา 80 บาท ราคาสูงอยู่นะ มาเสิร์ฟ เฮ้ยย นี่คือผัดผักบุ้งเหรอ แปลกมาก ไม่เคยเห็น ไม่เคยเจอ ไม่เคยกินแบบนี้ เค้าเอาผักบุ้งไสเป็นแบบเป็นฝอยๆ รสไม่เค็มมาก การทำแบบนี้ทำให้ผักบุ้งมันกรอบกว่าปกติ จะกรุบๆเลยล่ะ

เต้าหู้ทรงเครื่อง ราคา 120 บาท เต้าหู้เสิร์ฟมาในหม้อแบบกุ้งอบวุ้นเส้น ร้อนๆ ควันฉุยเลย เต้าหู้ทอดนุ่มๆ รสชาติจานนี้ก็หอมพริกไทย เค็มๆ มันๆ หวานนิดๆจากหอมใหญ่ หมูสับนุ่มอร่อย กุ้งปอกเปลือกเสร็จทานง่าย 

ทานเสร็จมาสับปะรด เปรี้ยวๆ หวานๆ แช่เย็นเสิร์ฟให้ด้วย

ร้านนี้ราคาสูงอยู่เหมือนกัน อาหารได้ไว
 รสชาติทานได้ ไม่ถึงกับประทับใจมากจนต้องมาซ้ำ ร้านนี้ตั้งอยู่ใกล้ๆ แยกมหานคร มาจากแยกสี่พระยาแยกแรก( ตรงขึ้นมาทางไปสามย่าน ) เลี้ยวซ้าย ประมาณ 100 เมตร ร้านจะอยู่ขวามือ จอดรถริมถนนค่ะ